Slingring (fletteteknikk)

Slingring videresendes hit. For rotasjonen innen fartøydynamikk, se slingring (rotasjon)
miniatyr|upright|venstre|Kvinne som slingrer bånd. Røros 1939
miniatyr|upright|Forsynskroker
miniatyr|upright|Slingrestokker fra rundt 2000.På veggen: Skjematisk fremstilling av to personer som slingrer
Slingring er en teknikk for å fremstille solide, firflettede tråder, snorer og bånd. Teknikken har vært brukt til å lage rokkesnorer, piskesnorer, slitekanter (skoningskanter) nederst på stakker, og ved linefiske til å lage forsyn/snøre fra lineryggen ned til fiskekrokene, før forsyn av kunstfiber kom i handelen. Slingra forsyn var også i bruk som det tynneste/siste snøret før angelen ved andre typer fiske.Murvold (2008–2009)
 Redskap og teknikk 
venstre|miniatyr|90px|Kniplepinner
Redskapene som brukes til slingring, kalles slingrestokker eller slyngestokker.NMU bruker begrepet «slingrestokker». Se: Johannessen (2001) Et sett består av fire stokker. De har ofte en flaskelignende form, og kan ligne kniplepinner, men er mye større. Kniplepinner er ofte rundt 10 cm lange, slingrestokker gjerne rundt 20 cm. På hver stokk er det spolet opp tråd (eller garn) som sikres med et halvstikk.Hald (1975), s. 26 De løse trådendene samles og henges opp i en krok, så slyngestokkene kan slenges frem og tilbake. Tråden flettes ved at stokkene to og to slenges i kryss, så de skifter plass innbyrdes, og trådene flettes til snor. Dette arbeidet kan utføres av én person, eller av to personer som står overfor hverandre med en slingrestokk i hver hånd, og slenger hhv høyre og venstre hånds stokker til hverandre. 

Til forsyn ble det også brukt en annen type stokker, kalt forsynskroker eller forsynkroker,NMU bruker begrepet «forsynskroker». Se: Johannessen (2001) men prinsippet for fletting, eller slingring, var den samme: To og to snorer skiftet plass innbyrdes.

Fingring av snorer og bånd, det vil si en teknikk der kun hendene og fingrene brukes til å flette snorene, ligner på slingring, og kalles også på enkelte dialekter «sløngjing».

 Referanser og fotnoter 

 Kilder 
miniatyr|upright|Slingrestokker til forsynsfletting



 Eksterne lenker 
 Kort YouTubefilm som viser teknikken når to personer slingrer (Besøkt 22. februar 2017)

Kategori:Husflid